《题立上舍草意》
元代·方回

万派江河尽向东，秋风摇落又春风。
性灵根本元相似，躯壳胚春偶不同。
蝼蚁阶前藏窟穴，蜘蛛檐外挂虚空。
家中子女兼鸡犬，尔我无非乐意中。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。